

KVIETIMAS Į IŠANKSTINĘ (RINKOS) KONSULTACIJĄ 
DĖL 2025–2027 METŲ FINANSINIŲ ATASKAITŲ RINKINIO IR VADOVYBĖS ATASKAITOS AUDITO PASLAUGŲ PIRKIMO


Akcinė bendrovė „Vidaus vandens kelių direkcija“ (juridinio asmens kodas 132090925, adresas Raudondvario pl. 113, LT-47186 Kaunas   (toliau – Bendrovė arba Perkantysis subjektas), numato įsigyti 2025–2027 metų finansinių ataskaitų rinkinio ir vadovybės ataskaitos audito paslaugas, (toliau – Paslaugos).

1. Rinkos konsultacijos tikslas. 
1.1. Rinkos konsultacija vykdoma vadovaujantis LR Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (toliau – PĮ) 39 straipsnio 1 dalies 1 punktu. 
1.2. Iki pirkimo pradžios informuoti rinkos dalyvius bei kitus suinteresuotus asmenis apie būsimą Paslaugų pirkimą ir, siekiant užtikrinti sklandų pirkimą, sudaryti sąlygas rinkos dalyviams ir kitiems suinteresuotiems asmenims (toliau – tiekėjai) pateikti pastabas ir pasiūlymus dėl būsimo pirkimo objekto iki pirkimo pradžios. 
1.3. Kviečiame tiekėjus susipažinti su Paslaugų reikalavimais ir aktyviai teikti pastabas bei pasiūlymus ir tokiu būdu dalyvauti išankstinėje rinkos konsultacijoje (toliau – Rinkos konsultacija). 
1.4. Vykdoma Rinkos konsultacija, tai nėra skelbimas apie pirkimą ar išankstinis skelbimas apie pirkimą, šiuo pranešimu tiekėjai nėra kviečiami varžytis dėl pirkimo sutarties ar teikti pasiūlymų. Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos tiekėjams neatlyginamos, kompensacijos nemokamos.
1.5. Perkantysis subjektas, gavęs pastabas ir pasiūlymus dėl paskelbto Rinkos konsultacijos objekto, juos išnagrinės, įvertins jų svarbą bei atitiktį Perkančiojo subjekto poreikiams.
1.6. Perkantysis subjektas, skelbdamas pirkimą, neįsipareigoja atsižvelgti į visus pateiktus tiekėjų siūlymus, pastabas ir įžvalgas.

2. Rinkos konsultacijos vykdymo tvarka.
2.1. Rinkos konsultacija vykdoma centrinės viešųjų pirkimų informacinės sistemos priemonėmis (toliau – CVP IS) Viešųjų pirkimų tarnybos nustatyta tvarka prašant pateikti atsakymus į žemiau pateiktus klausimus, savo siūlymus ir rekomendacijas. 
2.2. Perkantysis subjektas, įvertinęs tiekėjų siūlymus, gali rengti susitikimą (gyvai/ nuotoliniu būdu) su rinkos dalyviais (toliau – Susitikimas). Esant poreikiui, apie Susitikimo organizavimą ir su juo susijusias aplinkybes informuosime atskiru pranešimu.
2.3. Tiekėjai, teikdami CVP IS priemonėmis atsiliepimus, turi aiškiai nurodyti, kuri informacija yra konfidenciali.  Konfidencialia negali būti laikoma informacija, kuri pagal PĮ 32 str. privalo būti vieša. Atsiliepimus privaloma pateikti iki 2025 m. spalio 27 d. 8:00 val. Maloniai prašome galimų rinkos dalyvių iki šio termino CVP IS priemonėmis teikti pastebėjimus/siūlymus dėl Paslaugų pirkimo. Atsiliepimai teikiami lietuvių kalba, pastabas ir rekomendacijas prašytume pateikti word formatu.
2.4. Perkantysis subjektas prašo rinkos dalyvių teikti konkrečius siūlymus ir pateikti savo siūlymų pagrindimus.
2.5. Esant poreikiui, Perkantysis subjektas gali pratęsti 2.3. punkte nurodytus terminus paviešindama pranešimą CPV IS.
2.6. Teikiant atsiliepimą į rinkos konsultaciją CVP IS priemonėmis prašome nurodyti:
2.6.1. atstovaujamą įmonę, jos kontaktus;
2.6.2. atsiliepimą teikiančių asmenų vardus ir pavardes, kontaktinius duomenis. 

3. Suinteresuotų asmenų informavimas.
Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes visi CVP IS priemonėmis Rinkos konsultacijai gauti duomenys bus nuasmeninti ir apibendrintai paviešinti CVP IS prie Rinkos konsultacijos dokumentų ne vėliau kaip iki pirkimo pradžios, užtikrinant rinkos dalyvių lygiateisiškumą bei konsultacijų skaidrumą.
Perkantysis subjektas užtikrina, kad tiekėjo dalyvavusių Rinkos konsultacijoje identifikaciniai duomenys bei Rinkos konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims.

PRIDEDAMA:
1. Paslaugų kvalifikaciniai reikalavimai ir ekonominio naudingumo kriterijai – 1 priedas;
2. Klausimynas – 2 priedas.
3. Techninė užduotis – 3 priedas 
4. Sutarties projektas – 4 priedas






Priedas Nr. 1
TIEKĖJŲ KVALIFIKACIJOS REIKALAVIMAI


1. Tiekėjų kvalifikacijos reikalavimai bei reikalaujami dokumentai, patvirtinantys šiuos reikalavimus, yra šie:        
	Eil. Nr.
	Kvalifikacijos reikalavimai
	Kvalifikacijos reikalavimus patvirtinantys dokumentai


	
Tiekėjo techninio ir profesinio pajėgumo reikalavimai:

	1.1.
	Tiekėjas turi teisę verstis audito paslaugų teikimo veikla ir turi būti įrašytas į Lietuvos auditorių rūmų audito įmonių sąrašą bei audito įmonės pažymėjimo galiojimas nėra sustabdytas.

	Pateikiamas Lietuvos auditorių rūmų išduotas pažymėjimas, patvirtinantis, kad tiekėjas yra įrašytas į Lietuvos Respublikos audito įmonių sąrašą ir turi teisę verstis audito paslaugų teikimo veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje paslaugų teikėjas registruotas) išduotas dokumentas, patvirtinantis tiekėjo teisę verstis audito paslaugų teikimo veikla.¹
Dokumentai pateikiami elektronine forma, CVP IS priemonėmis.

	1.2.
	Tiekėjas turi turėti profesinį civilinės atsakomybės draudimą minimaliai Lietuvos Respublikos teisės aktų nustatytai sumai.
	Pateikiamas dokumentas, įrodantis, kad tiekėjas yra apdraustas profesinės civilinės atsakomybės draudimu.
 Profesinės civilinės atsakomybės draudimo objektas yra audito įmonės civilinė atsakomybė už žalą, kuri būtų padaryta užsakovui ir (arba) tretiesiems asmenims atliekant  įmonių finansinių ataskaitų auditą.
Jei draudimas galioja iki tam tikros datos, tiekėjas turi pateikti papildomą deklaraciją, kad draudimas bus atnaujintas visam sutarties laikotarpiui.
Dokumentai pateikiami elektronine forma, CVP IS priemonėmis.

	1.3.
	Tiekėjas per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) turi būti suteikęs finansinės atskaitomybės audito paslaugas ne mažiau kaip 1 (vienai) įmonei , kurios metinės veiklos pajamos yra ne mažesnės kaip 3,5  mln. Eur 
	Pateikiamas per pastaruosius 3 metus ar per laiką nuo tiekėjo įregistravimo dienos (jei veiklą vykdo trumpiau nei 3 metus) tinkamai įvykdytų, sutarčių susijusių su finansinės atskaitomybės audito paslaugų teikimu, įmonei (-ėms) , kurios (-ių) metinės veiklos pajamos yra ne mažesnės kaip 3,5 mln. Eur, sąrašas.     
Sąraše turi būti nurodytos paslaugų teikimo pradžios ir pabaigos datos, paslaugų gavėjai (tiek viešieji, tiek privatieji), kontaktiniai  asmenys  ir jų telefono numeriai, paslaugų gavėjų metinės veiklos apyvartos ar paslaugos buvo suteiktos tinkamai.
Dokumentai pateikiami elektronine forma, CVP IS priemonėmis.

	1.4
	Tiekėjo siūlomi už paslaugų vykdymą atsakingi  specialistai:
a) ne mažiau kaip 1 (vienas) kvalifikuotas auditorius (audito grupės vadovas):
b) turi būti įrašytas į Lietuvos auditorių rūmų atestuotų auditorių sąrašą ir turėti galiojantį auditoriaus pažymėjimą;
c) turi turėti ne mažesnę kaip 5 (penkių) metų auditoriaus darbo patirtį ir būti pasirašęs bent 3 (tris) auditoriaus išvadas;
d) per pastaruosius 5 metus iki paraiškų pateikimo termino pabaigos turi būti sėkmingai įvykdęs bent 1 (vieną) auditą ar lygiavertį patikrinimą, kurio objektas būtų susijęs su veiklomis pagrįsta sąnaudų apskaitos sistema (angl. Activity Based Costing) (ABC) arba kita veikla pagrįsta sąnaudų sistema.. 
e) per pastaruosius 5 metus iki paraiškų pateikimo termino pabaigos turi būti sėkmingai įvykdęs bent 1 (vieną) auditą ar lygiavertį patikrinimą, kurio subjektas būtų valdęs turto ne mažiau kaip už 20 mln. Eur.
f) neturi galiojančios drausminės nuobaudos iš Audito, apskaitos, turto vertinimo ir nemokumo valdymo tarnybos.
	Pateikiamos atsakingo specialisto audito pažymėjimo ir kitų dokumentų tinkamai patvirtintos kopijos . Taip pat turi būti pateiktas už sutarties vykdymą siūlomo atsakingo auditoriaus auditavimo patirties aprašymas (pagal pirkimo sąlygų 5 priedą), nurodant paslaugų gavėjus (tiek viešuosius, tiek privačius), jų apskaitos sistema bei turto dydį, audito paslaugų teikimo pradžios ir pabaigos datas, vaidmenį audite ir dalyvavimo apimtį. Taip pat turi būti pateikta Audito, apskaitos, turto vertinimo ir nemokumo valdymo tarnybos išduota pažyma.
Dokumentai pateikiami elektronine forma, CVP IS priemonėmis.

	14.5
	Tiekėjas geba kokybiškai ir sistemingai atlikti finansinių ataskaitų auditą pagal galiojančius teisės aktus ir profesinius reikalavimus
	Pateikiama tiekėjo parengta audito metodologija su audito planu, terminais, pagrindiniais etapais, duomenų šaltiniais ir vertinimo kriterijais. 
Dokumentai pateikiami elektronine forma, CVP IS priemonėmis.
	


Pastaba:
        1)  Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079 (Žin., 2006, Nr. 118-4477), ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. 68-1699), išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
       2) Perkantysis subjektas nereikalauja iš tiekėjo pateikti dokumentų, patvirtinančių jo  atitiktį kvalifikacijos reikalavimams, jeigu jis:
·   turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis; 
·  šiuos dokumentus jau turi iš ankstesnių pirkimų procedūrų (jei šie dokumentai atitinka šiame pirkime keliamus reikalavimus (įskaitant galiojimo terminus)). Tokiu atveju dalyvis pasiūlyme nurodo kokio pirkimo procedūros metu šis dokumentas buvo pateiktas.
2. Ekonominis naudingumas (S) apskaičiuojamas sudedant vertinamo dalyvio pasiūlymo kainos – paslaugų suma be PVM pasiūlymų palyginimui (A) ir specialistų komandos (B) ir jų patirties reikalavimams (Zir P) balus. 
(S) reikšmė apskaičiuojama pagal formulę:
S=A+B+Z+P
[bookmark: _Toc128483899][bookmark: _Toc128484190][bookmark: _Toc128484248]	Lyginamieji kriterijų svoriai atitinka maksimalius balus, kurie gali būti suteikti mažiausios kainos pasiūlymą pateikusiam ir specialisto patirtiesreikalavimus atitinkančiam dalyviui:
	Kriterijus ir kriterijaus aprašymas
	Kriterijaus svoris/balas

	Kriterijus A – pasiūlymo kaina – Paslaugų suma be PVM pasiūlymų palyginimui
	X= 50

	Kriterijus B –  Specialistų komanda
	Y= 10

	Kriterijus Z –Specialistui taikomi patirties reikalavimai pagal audituotos įmonės taikytą ABC sistemą
	Z=20

	Kriterijus P – Specialistui taikomi patirties reikalavimai pagal audituotos įmonės turtą
	P=20



[bookmark: _Toc128483900][bookmark: _Toc128484191][bookmark: _Toc128484249][bookmark: _Toc94179907]	(A) reikšmė – dalyvio balas už pasiūlytą pasiūlymo kainą – Paslaugų suma be PVM pasiūlymų palyginimui, apskaičiuojamas pagal formulę:
[bookmark: _Toc94179908][bookmark: _Toc128483901][bookmark: _Toc128484192][bookmark: _Toc128484250]			A = , kur
[bookmark: _Toc94179909][bookmark: _Toc128483902][bookmark: _Toc128484193][bookmark: _Toc128484251](AMin) reikšmė – visų dalyvių pasiūlymuose pasiūlyta mažiausia pasiūlymo kaina - Paslaugų suma be PVM; 
[bookmark: _Toc94179910][bookmark: _Toc128483903][bookmark: _Toc128484194][bookmark: _Toc128484252](APas) reikšmė – dalyvio pasiūlyme nurodyta pasiūlymo kaina - \Paslaugų suma be PVM pasiūlymų palyginimui;
[bookmark: _Toc94179912][bookmark: _Toc128483905][bookmark: _Toc128484196][bookmark: _Toc128484254]Visų kriterijų apskaičiuotos reikšmės vertinamos ir lyginamos suapvalinus pagal aritmetikos taisykles tikslumo lygiu iki dviejų skaičių po kablelio tikslumu. 
	Kriterijų B, Z ir P aprašymai pateikiami lentelelėje.

	Vertinimo kriterijus 
	Parametrai 

	Kriterijus B –  Specialistų komanda
	Tiekėjo siūlomas specialistas, kuris laimėjimo atveju bus skiriamas pirkimo sutarties vykdymui, per paskutinius 3 (tris) metus iki paraiškų pateikimo termino pabaigos yra dalyvavęs, teikiant finansinės atskaitomybės audito paslaugas įmonei, kurios metinė veiklos apyvarta yra ne mažesnė kaip 3,5 mln. Eur.                                                                                                                                                                                                                                                                                     Už kiekvieną Tiekėjo pasiūlytą nurodytą reikalavimą atitinkantį specialistą skiriama po 5 balus.                                                                    Maksimalus balų skaičius - 10 balų. Maksimalus specialistų skaičius, kuris bus vertinamas - 2, t. y. už 2 ir daugiau specialistų, atitinkančių nurodytą reikalavimą.
  Specialistai, kuriems priskirta audito grupės vadovo pozicija, šiam kriterijui negali būti pasitelkiami ir šio kriterijaus kontekste jų patirtis nebus vertinama.
Jeigu Tiekėjas netenkina nurodyto kriterijaus, t. y. nepaskiria nė vieno nurodytą reikalavimą atitinkančio specialisto, Tiekėjui balų neskiriama.

	Kriterijus Z –Specialistui taikomi patirties reikalavimai pagal audituotos įmonės taikytą ABC sistemą
	Tiekėjo siūlomas auditorius (audito grupės vadovas), kuris laimėjimo atveju bus skiriamas pirkimo sutarties vykdymui, per paskutinius 5 (penkis) metus iki paraiškų pateikimo termino pabaigos yra sėkmingai suteikęs finansinės atskaitomybės audito paslaugas įmonei, susijusiai su veiklomis pagrįsta sąnaudų apskaitos sistema (angl. Activity Based Costing) (ABC) arba kita veikla pagrįsta sąnaudų sistema.                                                                                                                                                                                  Už kiekvieną pasirašytą auditoriaus išvadą skiriama po 5 balus.                                                                                                                                  Maksimalus balų skaičius - 20 balų. Maksimalus pasirašytų auditoriaus išvadų skaičius, kuris bus vertinamas - 4, t. y. už 4 ir daugiau pasirašytų auditoriaus išvadų, atitinkančių nurodytą reikalavimą, skiriama maksimali galima balų suma 20 balų.                                                                                                                                        
Jeigu Tiekėjas netenkina nurodyto kriterijaus, t. y. pirkimo sutarties vykdymui nepaskiria nė vieno nurodytą reikalavimą atitinkančio auditoriaus (audito grupės vadovo) ar Tiekėjo paskirtas auditorius (audito grupės vadovas) nėra pasirašęs nė vienos auditoriaus išvados, tenkinančios šio kriterijaus reikalavimus, Tiekėjui balų neskiriama.

	Kriterijus P – Specialistui taikomi patirties reikalavimai pagal audituotos įmonės turtą
	Tiekėjo siūlomas auditorius (audito grupės vadovas), kuris laimėjimo atveju bus skiriamas pirkimo sutarties vykdymui, per paskutinius 5 (penkis) metus iki paraiškų pateikimo termino pabaigos yra sėkmingai suteikęs  finansinės atskaitomybės audito paslaugas įmonei, kurios valdomas turtas yra ne mažesnis kaip 40 mln. Eur., ir dėl šio audito pasirašęs auditoriaus išvadą.                                                                                                                                                                                  Už kiekvieną pasirašytą auditoriaus išvadą skiriama po 5 balus.                                                                                                                                  Maksimalus balų skaičius - 20 balų. Maksimalus pasirašytų auditoriaus išvadų skaičius, kuris bus vertinamas - 4, t. y. už 4 ir daugiau pasirašytų auditoriaus išvadų, atitinkančių nurodytą reikalavimą, skiriama maksimali galima balų suma 20 balų.                                                                                                                                        
Jeigu Tiekėjas netenkina nurodyto kriterijaus, t. y. pirkimo sutarties vykdymui nepaskiria nė vieno nurodytą reikalavimą atitinkančio auditoriaus (audito grupės vadovo) ar Tiekėjo paskirtas auditorius (audito grupės vadovas) nėra pasirašęs nė vienos auditoriaus išvados, tenkinančios šio kriterijaus reikalavimus, Tiekėjui balų neskiriama.








Priedas Nr. 2

Rinkos konsultacijos metu siekiama aptarti šiuos klausimus:

	Eil. Nr.
	Klausimas
	Dalyvio nuomonė

	1.
	Ar teiktumėte pasiūlymą dėl šio pirkimo objekto? Jeigu ne, prašome nurodyti priežastį kodėl.
	

	2.
	Ar techninėje užduotyje nurodytas pirkimo objektas yra aiškus? Jei ne, prašome nurodyti, kas neaišku ir ką turėtume patikslinti. 
	

	3.
	Kokie būtų Jūsų siūlymai dėl pirkimo objekto, kokias sąlygas papildomai siūlytumėte įtraukti?
	

	4. 
	Ar priede Nr. 1 pateikti kvalifikaciniai reikalavimai yra aiškūs ir pakankami?
Kokie kvalifikaciniai reikalavimai, Jūsų nuomone, turėtų būti keliami tiekėjams, ketinantiems dalyvauti pirkimo procedūroje? Pagrįskite.

	

	5. 
	Kokį, Jūsų manymu, preliminarų biudžetą turėtumėme numatyti šiam planuojamam pirkimui?
	

	6. 
	Kokiais vertinimo kriterijais vadovaujantis turėtų būti vertinami tiekėjų pasiūlymai? Pagrįskite. 
Ar priede Nr. 1 nurodyti ekonominio vertinimo kriterijai yra aiškūs ir tinkami?
	

	7.
	Kokių turėtumėte pasiūlymų ar pastebėjimų dėl pirkimo? Jeigu šiame klausimyne neradote, Jūsų nuomone, svarbaus klausimo, susijusio su pirkimo objektu, prašome nurodyti jį ir pakomentuoti galimą atsakymą.
	






Priedas Nr. 3
2025–2027 METŲ FINANSINIŲ ATASKAITŲ RINKINIO IR VADOVYBĖS ATASKAITOS AUDITO PASLAUGOS
TECHNINĖ UŽDUOTIS


I. Audito tikslai – nustatyti, ar:
1. Finansinės ataskaitos visais reikšmingais atvejais tikrai ir teisingai parodo audituojamos įmonės finansinę būklę, veiklos rezultatus ir pinigų srautus pagal taikomus finansinės atskaitomybės reikalavimus;
2. Įmonės veiklos ataskaitoje pateikti finansiniai duomenys atitinka metinių finansinių ataskaitų duomenis.

Auditas turi būti atliekamas vadovaujantis Tarptautiniais audito standartais, Lietuvos Respublikos audito įstatymu ir kitais teisės aktais, reglamentuojančiais auditą bei auditorių darbą
II. Audito paslaugų detalus aprašymas

1. įvertinti ar AB „Vidaus vandens kelių direkcija“ 2025 m., 2026 m. ir 2027 m. laikotarpio finansinių ataskaitų rinkinio visais reikšmingais atžvilgiais tikrai ir teisingai parodo bendrovės finansinę būklę, veiklos rezultatus ir pinigų srautus, apimant ir mokesčių (pridėtinės vertės, gyventojų pajamų, pelno, socialinio draudimo įmokų, valstybinės žemės nuomos, aplinkos teršimo, valstybės gamtos išteklių, nekilnojamojo turto) apskaičiavimo įvertinimą;
2. įvertinti ar AB „Vidaus vandens kelių direkcija“ finansinės ataskaitos parengtos pagal Lietuvos finansinės atskaitomybės standartus, Lietuvos Respublikoje galiojančius teisės aktus, reglamentuojančius finansinę apskaitą ir finansinės atskaitomybės sudarymą, taip pat kitus teisės aktus;
3. įvertinti ar AB „Vidaus vandens kelių direkcija“ parengtoje vadovybės ataskaitoje pateikti duomenys atitinka finansinės ataskaitos duomenis;
4. kartu su audito išvada turi būti pateikta audito ataskaita.

Audito rezultatai ir terminai - Auditoriaus išvada ir Audito ataskaita dėl 
- 2025 metų finansinės atskaitomybės ir vadovybės ataskaitos Audito iki 2026 m. kovo 15 d.;
- 2026 metų finansinės atskaitomybės ir vadovybės ataskaitos Audito iki 2027 m. kovo 15 d.;
- 2027 metų finansinės atskaitomybės ir vadovybės ataskaitos Audito iki 2028 m. kovo 15 d.

Auditoriaus išvada ir ataskaita pateikiamos lietuvių ir anglų kalbomis.




					Priedas Nr.4
					PROJEKTAS
PASLAUGŲ VIEŠOJO PIRKIMO SUTARTIS NR. 
DĖL 2025 – 2027 M. FINANSINĖS ATSKAITOMYBĖS IR VADOVYBĖS ATASKAITOS AUDITO

2025 m.  d.
Kaunas

Akcinė bendrovė Vidaus vandens kelių direkcija, atstovaujama generalinio direktoriaus Vladimiro Vinokurovo, veikiančio pagal akcinės bendrovės įstatus (toliau – Klientas), ir __________, atstovaujama ___________, veikiančio pagal _____________________(toliau – Paslaugų teikėjas), toliau kartu šioje viešojo pirkimo-pardavimo Sutartyje vadinami „Šalimis“, o kiekvienas atskirai – „Šalimi“, sudarė šią viešojo pirkimo-pardavimo Sutartį, toliau vadinamą „Sutartimi“, ir susitarė dėl toliau išvardytų sąlygų.

1. SUTARTIES DALYKAS
1.1. Sutarties dalykas – AB „Vandens kelių direkcija“ kasmetinio finansinio  veiklos audito atlikimas, konsultacijų auditoriaus kompetencijos klausimais teikimas  bendrovės darbuotojams (toliau – Auditas/Paslaugos). Auditas atliekamas:
1.1.1. 2025 metų finansinės atskaitomybės ir vadovybės ataskaitos Auditas, atliekamas 2026 metais;
1.1.2. 2026 metų finansinės atskaitomybės ir vadovybės ataskaitos Auditas, atliekamas 2027 metais;
1.1.3. 2027 metų finansinės atskaitomybės ir vadovybės ataskaitos Auditas, atliekamas 2028 metais.
1.2. Audito paskirtis yra įvertinti, ar Kliento finansinė atskaitomybė visais reikšmingais atžvilgiais tikrai ir teisingai parodo Kliento finansine būklę ir veiklos rezultatus ir įvertinti, ar Kliento finansinė atskaitomybė parengta pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinės atskaitomybės sudarymą, taip pat kitus teisės aktus. Paslaugų teikėjo atliekamo Audito tikslas yra deramai įsitikinti, ar finansinėje atskaitomybėje nėra reikšmingų informacijos iškraipymų. Paslaugų teikėjas įsipareigoja planuoti auditą taip, kad turėtų pakankamas galimybes pastebėti reikšmingus finansinės atskaitomybės ir apskaitos įrašų iškraipymus (tarp jų bet kokius reikšmingus informacijos iškraipymus, susidariusius dėl apgaulės, klaidų ar įstatymų bei kitų norminių teisės aktų pažeidimų). 
1.3. Auditas bus atliekamas vadovaujantis Tarptautiniais audito standartais, Lietuvos Respublikos audito įstatymu ir kitais teisės aktais, reglamentuojančiais auditą bei auditorių darbą.
1.4. Šalys susitaria, kad pasirašant ir vykdant Sutartį siekiama įsigyti Paslaugas, kurias teikiant būtų daromas kuo mažesnis poveikis aplinkai, kaip tai numatyta 2011 m. birželio 28 d. Lietuvos Respublikos aplinkos ministro įsakymu Nr. D1-508 patvirtintame Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos apraše (toliau – Aplinkos apsaugos kriterijų tvarkos aprašas) ir perkama nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, dėl ko Paslaugos atitinka Aplinkos apsaugos kriterijų tvarkos aprašo 4.4.3 p. reikalavimą.

2. AUDITO APIMTIS IR AUDITO ATLIKIMAS
2.1. Audito tikslais Paslaugų teikėjas įvertins Kliento apskaitos ir vidaus kontrolės sistemas tiek, kad galėtų spręsti, ar ji sudaro pakankamą pagrindą finansinei atskaitomybei parengti ir nustatyti, ar Klientas tinkamai tvarko apskaitą.
2.2. Paslaugų teikėjas iš anksto planuoja Audito darbą, paruošdamas Audito planą. Atsižvelgdamas į konkrečias aplinkybes, Paslaugų teikėjas, raštu suderinęs su Klientu, gali keisti Audito apimtį ir akcentuojamas sritis.
2.3. Audito planavimo metu Klientas ir Paslaugų teikėjas susitaria dėl grafiko, pagal kurį Paslaugų teikėjui bus pateikta informacija ir pagrindžiantys dokumentai, reikalingi finansinės atskaitomybės Auditui. Klientas atsako už tai, kad Paslaugų teikėjui būtų pateikta visa reikalinga informacija pagal sutartą grafiką, siekiant efektyviai ir laiku atlikti Paslaugas.
2.4. Šia sutartimi apibrėžtas Auditas bus laikomas baigtu, kai Klientui  bus pateikti visi audito darbo rezultatai, nurodyti šios sutarties 2.6 punkte, pasirašant Paslaugų perdavimo – priėmimo aktą (Sutarties 1 priedas). 
2.5. Greta auditoriaus išvados Paslaugų teikėjas pateiks Klientui Audito ataskaitą, kurioje bus nurodyti tik tie Kliento apskaitos ir vidaus kontrolės sistemų ir kitų apskaitos aspektų trūkumai, kuriuos Paslaugų teikėjas pastebėjo Audito metu ir į kuriuos, Paslaugų teikėjo nuomone, būtina atkreipti Kliento dėmesį. 
2.6. Auditoriaus išvada, Audito ataskaita ir Paslaugų perdavimo – priėmimo aktas (Sutarties 1 priedas) bus pateiktas Klientui;
2.6.1. dėl 2025 metų finansinės atskaitomybės ir vadovybės ataskaitos Audito iki 2026 m. kovo 15 d.;
2.6.2. dėl 2026 metų finansinės atskaitomybės ir vadovybės ataskaitos Audito iki 2027 m. kovo 15 d.;
2.6.3. dėl 2027 metų finansinės atskaitomybės ir vadovybės ataskaitos Audito iki 2028 m. kovo 15 d.

3. KLIENTO TEISĖS IR PAREIGOS
3.1. Klientas atsako už tai, kad Paslaugų teikėjui būtų laiku pateikiami visi jam reikalingi Kliento apskaitos duomenys bei visa kita reikalinga dokumentacija, įskaitant, bet neapsiribojant, vadovybės sprendimus ar tokią informaciją bei duomenis, kurie, Paslaugų teikėjo nuomone, yra būtini, kad jis galėtų pateikti objektyvius Audito rezultatus. Klientas sutinka suteikti galimybę Paslaugų teikėjui pagal iš anksto suderintą grafiką bendrauti su vadovais ir (arba) kitais reikalingais darbuotojais, kurie audito metu teiktų visokeriopą praktinę pagalbą ir paaiškinimus.
3.2. Klientas ir jo vadovybė atsako už teisingą ir pilną informacijos bei duomenų, reikalingų auditui atlikti, pateikimą Paslaugų teikėjui raštu ir žodžiu, įskaitant, bet neapsiribojant informaciją, atspindėtą ar neatspindėtą finansinėje atskaitomybėje.
3.4. Klientas turi savo sąskaita užtikrinti Paslaugų teikėjo darbuotojams ir (arba) atstovams tinkamas darbo sąlygas Kliento patalpose, tarp jų galimybę daryti dokumentų kopijas.
3.5. Klientas įsipareigoja laiku atsiskaityti už Paslaugų teikėjo suteiktas Paslaugas šios sutarties 5.4 punkte nustatyta tvarka. Jeigu Klientas nevykdo savo įsipareigojimų, numatytų šios sutarties 5.4 punkte, Paslaugų teikėjui raštu pareikalavus, moka Paslaugų teikėjui už kiekvieną pavėluotą dieną 0,02 procento delspinigius nuo pavėluotos sumokėti sumos. 

4. PASLAUGŲ TEIKĖJO TEISĖS IR PAREIGOS
4.1. Paslaugų teikėjo teisinė ir profesinė pareiga yra pateikti Klientui ir jo steigėjams (LR Susisiekimo ministerija) audito darbo rezultatus.
4.2. Paslaugų teikėjas turi teisę gauti visus įrodymus, kokie pastarajam atrodys reikalingi, siekiant padaryti pagrįstas išvadas.
4.3. Atlikdamas Auditą Paslaugų teikėjas naudosis visais reikiamais įgūdžiais, bus atidus bei vykdys savo įsipareigojimus pagal taikytinus profesinius standartus.
4.4. Kliento parengti ir Paslaugų teikėjui pateikti dokumentai bei kita medžiaga ir (arba) informacija, kurią Paslaugų teikėjas gavo atlikdamas Auditą, yra Kliento nuosavybė. Darbo dokumentai yra konfidencialūs, juos Paslaugų teikėjas saugo pagal Lietuvos Respublikos įstatymų reikalavimus.
4.5. Siekdamos išvengti nesusipratimų, Šalys vienareikšmiškai sutaria, kad 4.4. punkte nustatytas konfidencialumo reikalavimas yra taikomas bet kokiai informacijai, kuri yra susijusi su Klientu ir kurią Paslaugų teikėjas gavo finansinių ataskaitų audito, reguliuojamos veiklos ataskaitų patikros metu, išskyrus tuos atvejus, kai Klientas raštu sutinka atskleisti informaciją arba kai tai yra privaloma pagal Lietuvos Respublikos įstatymus. 
4.6. Paslaugų teikėjui priklauso visos autoriaus ir kitos intelektinės nuosavybės teisės į visas ataskaitas, konsultacijas raštu bei kitą medžiagą, kurią Paslaugų teikėjas pateikė Klientui, tačiau Klientas turi teisę be apribojimų naudoti Audito rezultatus.
4.7. Jeigu Paslaugų teikėjas nevykdo savo įsipareigojimų, numatytų šios Sutarties 1.1. punkte bei Sutartyje numatytu laiku neužbaigia Audito, Klientui raštu pareikalavus, Paslaugų teikėjas moka Klientui už kiekvieną pavėluotą dieną 0,02 procento dydžio delspinigius nuo visos Pradinės sutarties vertės.
4.8. Jei dėl bet kokių Paslaugų teikėjo veiksmų (veikimo ar neveikimo) Klientas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas, Paslaugų teikėjas sumoka 10 proc. baudą nuo sutarties vertės.
4.9. Paslaugų teikėjas privalo užtikrinti, kad visą sutarties galiojimo terminą paslaugas teiktų pasiūlyme nurodytas grupės vadovas ir auditorius. Jei sutarties vykdymo metu numatoma pakeisti grupės vadovą ir/ar auditorių, tai siūlomas kitas grupės vadovas ir/ar auditorius turi atitikti minimalius kvalifikacijos reikalavimus bei jo turima patirtis turi būti ne mažesnė nei tai buvo deklaruota pasiūlyme vertinant ekonomiškai naudingiausią pasiūlymą. Paslaugų tiekėjas ketindamas pakeisti grupės vadovą ir/ar auditorių, privalo raštu informuoti Klientą prieš 10 dienų, kartu pateikiant naujai įtraukiamo grupės vadovo ir/ar auditoriaus patirtį pagrindžiančius dokumentus. Klientus nustačius, kad paslaugas teikia grupės vadovas ir/ar auditorius, kuris neatitinka minimalių kvalifikacijos reikalavimų ir/ar ekonominio naudingumo deklaruotos reikšmės (jei taikoma), tuomet Paslaugų teikėjas sumoka 10 proc. baudą nuo sutarties vertės bei įsipareigoja per 5 darbo dienas pakeisti grupės vadovą ir /ar auditorių, kurio kvalifikaciją bei patirtis atitinka nustatytus reikalavimus. Pakartotinis grupės vadovo ir/ar auditoriaus nustatytas kvalifikacijos  reikalavimų neatitinkamas bus laikomas esminiu sutarties vykdymo pažeidimu. 
4.10. Paslaugų teikėjas privalo nurodyti visus subtiekėjus, kurie vykdys daugiau nei 10 % sutarties vertės, ir informuoti Klientą bei gauti jo išankstinį sutikimą apie bet kokius pakeitimus sutarties vykdymo metu. Jei bus pasitelkiamas subtiekėjas, tokiu atveju tik su išankstiniu Kliento raštišku sutikimu ir tik ne esminiams, o pagalbiniams darbams. Paslaugų teikėjas privalo užtikrinti, kad subtiekėjai atitiktų kvalifikacijos reikalavimus, jei vykdys esminę pirkimo dalį. Paslaugų teikėjas visiškai atsako už subtiekėjų veiksmus kaip už savo paties veiksmus

5. KAINA IR ATSISKAITYMAS
5.1. Pradinės sutarties vertė – __________ (suma žodžiais ) be PVM. Sutarties vertė, įskaitant PVM - ___________ EUR (suma žodžiais). Sutarčiai taikoma fiksuotos kainos kainodara. 
5.2. Audito atlikimo įkainiai:
	Paslaugos pavadinimas
	Kaina (Eur be PVM)
	PVM suma
	Bendra suma (su PVM)

	Finansinio ir vadovybės ataskaitos audito paslaugos už 2025 m.
	 Eur 
(suma žodžiais)
	 Eur 
(suma žodžiais)
	 Eur 
(suma žodžiais)

	Finansinio ir vadovybės ataskaitos audito paslaugos už 2026 m. 
	 Eur 
(suma žodžiais)
	 Eur 
(suma žodžiais)
	 Eur 
(suma žodžiais)

	Finansinio ir vadovybės ataskaitos audito paslaugos už 2027 m. 
	 Eur 
(suma žodžiais)
	 Eur 
(suma žodžiais)
	 Eur 
(suma žodžiais)

	Sutarties vertė, viso
	 Eur 
(suma žodžiais)
	 Eur
(suma žodžiais)
	 Eur  (suma žodžiais)



5.3. Atlikęs šioje Sutartyje numatytas Paslaugas, Paslaugų teikėjas vieną kartą per metus pateikia Klientui PVM sąskaitą - faktūrą. PVM sąskaitoje faktūroje nurodoma Sutarties data, numeris ir pavadinimas. PVM sąskaitos – faktūros Klientui teikiamos tik elektroniniu būdu:
5.3.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis.
5.3.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.
5.3.3. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
5.4. Atsiskaitymų tvarka ir terminai:
5.4.1. avansas nėra mokamas.
5.4.2. Šalys susitaria, kad apmokėjimas Paslaugų teikėjui bus atliekamas per 30 kalendorinių dienų už finansinių vienų metų ataskaitų audito atlikimą, kiekvienais metais po audito išvados ir PVM sąskaitos – faktūros pateikimo dienos.
5.5. Į Sutarties kainą įtrauktas visas už Paslaugų atlikimą numatytas užmokestis ir Paslaugų teikėjas neturi teisės reikalauti padengti jokių išlaidų, viršijančių Sutarties kainą.
5.6. Sutarties kaina gali būti perskaičiuojama tik dėl pasikeitusio PVM mokesčio.
5.6.1. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, paskelbimo. Perskaičiavimo formulė: pasikeitus PVM tarifo dydžiui, likutinei Paslaugų vertei taikomas naujai nustatytas PVM tarifas. Paslaugų kaina (be PVM) nekeičiama. Kainos pakeitimas įforminamas papildomu dvišaliu Kliento ir Paslaugų teikėjo pasirašomu susitarimu. Perskaičiuota Sutarties kaina įsigalioja sekančią dieną Šalims pasirašius papildomą susitarimą.

6. PASLAUGŲ ĮVYKDYMO TERMINAI
6.1. Paslaugų įvykdymo terminai:
	Ataskaita
	Pateikimo terminas

	Auditoriaus išvada
	Iki kovo 15 d. metams pasibaigus

	Laiškas vadovams apie atliekant auditą pastebėtus reikšmingus apskaitos ir vidaus kontrolės sistemos trūkumus. 
	Iki kovo 15 d. metams pasibaigus


6.2. Sutarties įvykdymo užtikrinimo nereikalaujama.

7. KONFIDENCIALUMAS
7.1. Šalys pripažįsta ir patvirtina, kad šios sutarties nuostatos bei informacija, kuri tapo žinoma pasirašius šią sutartį, bus laikoma konfidencialia ir nebus atskleista jokiai trečiajai šaliai be išankstinio raštiško kitos Šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti šia sutartimi Šalių prisiimti įsipareigojimai. Konfidencialumo reikalavimas nėra taikomas viešai skelbiamai informacijai.
7.2. Šalys vienareikšmiškai sutaria, kad aukščiau esančiame 7.1 punkte nustatytas konfidencialumo reikalavimas yra taikomas bet kokiai informacijai, kuri yra susijusi su Klientu ir kurią Paslaugų teikėjas gavo audito metu, išskyrus tuos atvejus, kai Klientas raštu sutinka atskleisti informaciją arba kai tai yra privaloma pagal Lietuvos Respublikos įstatymus. Klientas sutinka neatskleisti Paslaugų teikėjo audito metodikos bei audito atlikimo būdų.

8. FORCE MAJEURE
8.1. Nė viena Šalis neatsako už Sutarties neįvykdymą, jeigu tai įvyko dėl nenugalimos jėgos. Šalys susitaria nenugalimą jėgą suprasti taip, kaip ji apibrėžiama Lietuvos Respublikos civilinio kodekso 6.212 straipsnyje. Iškilus nenugalimos jėgos aplinkybėms, Šalys vadovaujasi Lietuvos Respublikos Vyriausybės nutarimu Nr. 840 patvirtintomis Atleidimo nuo atsakomybės esant nenugalimoms jėgoms (force majeure) aplinkybėms taisyklėmis.

9. SUTARTIES GALIOJIMAS, SUSTABDYMAS IR NUTRAUKIMAS
9.1. Pirkimo sutartis įsigalioja Sutarties Šalims pasirašius Sutartį ir galioja iki visiško sutartinių įsipareigojimų įvykdymo, bet ne ilgiau kaip 36 mėn.
9.2. Jei Klientas nevykdo šioje sutartyje nurodytų įsipareigojimų, Paslaugų teikėjas turi teisę sustabdyti šia sutartimi numatytų paslaugų teikimą apie tai iš anksto (prieš 30 dienų) raštu pranešdamas Klientui. Toks sustabdymas nebus laikomas Paslaugų teikėjo padarytu sutarties pažeidimu. Jei Kliento įsipareigojimų nevykdymas užsitęsia ilgiau nei 30 (trisdešimt) dienų nuo tokio pranešimo dienos 2 (du) kartus iš eilės, Paslaugų teikėjas turi teisę vienašališkai nutraukti sutartį nepateikdamas audito darbo rezultatų.
9.3. Jei Paslaugų teikėjas nevykdo šioje sutartyje nurodytų įsipareigojimų, Klientas turi teisę sustabdyti šia sutartimi numatytų įsipareigojimų vykdymą apie tai iš anksto (prieš 30 dienų) raštu pranešdamas Klientui. Toks sustabdymas nebus laikomas Kliento padarytu sutarties pažeidimu. Jei Paslaugų teikėjo įsipareigojimų nevykdymas užsitęsia ilgiau nei 30 (trisdešimt) dienų nuo tokio pranešimo dienos 2 (du) kartus iš eilės, Klientas turi teisę vienašališkai nutraukti sutartį neapmokėdamas už suteiktas paslaugas.
9.4. Sutartis gali būti nutraukta Šalių susitarimu, taip pat kitais teisės aktų nustatytais pagrindais.
9.5. Šalys susitaria, kad Sutartis taip pat gali būti nutraukta Kliento Visuotiniam akcininkų susirinkimui Lietuvos Respublikos akcinių bendrovių įstatymo nustatyta tvarka priėmus sprendimą atšaukti audito įmonę.

10. BAIGIAMOSIOS NUOSTATOS
10.1. Ši sutartis sudaroma ir vykdoma vadovaujantis Lietuvos Respublikos įstatymais.
10.2. Klientas ir Paslaugų teikėjas susitaria, kad bet koks ginčas ir (arba) reikalavimas, kylantis iš šios sutarties, jos pažeidimo, nutraukimo ar negaliojimo ar susijęs su šia sutartimi, bus sprendžiamas Šalių tarpusavio derybomis. Šalims nepasiekus susitarimo, toks ginčas ar reikalavimas, kylantis iš šios sutarties ar susijęs su šia sutartimi, jos pažeidimu, nutraukimu ir negaliojimu, bus sprendžiamas Lietuvos Respublikos teisės aktų nustatyta tvarka.
10.3. Pirkimo sutarties sąlygos Sutarties galiojimo laikotarpiu gali būti keičiamos vadovaujantis Viešųjų pirkimų įstatymo 89 straipsnio nuostatomis. 
10.4. Šia sutartimi Šalys užtikrina, kad jos galiojimo metu teiks viena kitai operatyvius pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią sutartį ar sąlygoti jos pažeidimą, taip pat kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios sutarties.
10.5. Klientas ir Paslaugų teikėjas susitaria, kad bet kokie pranešimai, prašymai bei kitoks susirašinėjimas raštu vyks lietuvių ir bus įteikiamas asmeniškai Šalies įgalioto atstovo arba siunčiamas paštu registruotu laišku, nebent Šalys susitartų kitaip.
10.6. Atsakingais už informacijos pateikimą šalys paskiria šiuos atstovus:
	
	Kliento atstovas
	Paslaugų teikėjo atstovas

	Atstovas
	
	

	Pareigos
	
	

	Telefono Nr.
	
	

	EI. Paštas
	
	

	Adresas
	
	


10.7. Už Sutarties ir jos pakeitimų paskelbimą Centrinėje viešųjų pirkimų informacinėje sistemoje atsakingas Pirkėjo darbuotojas – viešųjų pirkimų specialistas.
10.8. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. Ši sutartis gali būti pasirašoma saugiu, kvalifikuotu elektroniniu parašu, tokiu atveju Šalims el. paštu apsikeičiant 1 (vienu) pasirašytu egzemplioriumi.
10.9. Sutarties priedai, kurie yra neatsiejama sutarties dalimi: Priedas Nr. 1 „Paslaugų perdavimo – priėmimo aktas“; Priedas Nr. 2 „Paslaugų teikėjo pasiūlymas“.

